คปภ. เตือนยื่นชำระหนี้ เอ.พี.เอ ประกัน
คปภ.เผย 3 มี.ค.นี้ หมดเขตยื่นเรื่องขอชำระหนี้ บริษัท เอ.พี.เอฟ.อินเตอร์เนชั่นแนล อินชัวรันส์&nbsp; เตือนเจ้าหนี้ทั้งหลาย ก่อนหมดสิทธิ
24 ก.พ. 2554

คปภ.เผย 3 มี.ค.นี้ หมดเขตยื่นเรื่องขอชำระหนี้ บริษัท เอ.พี.เอฟ.อินเตอร์เนชั่นแนล อินชัวรันส์  เตือนเจ้าหนี้ทั้งหลาย ก่อนหมดสิทธิ
นางจันทรา บูรณฤกษ์ เลขาธิการสำนักงานคณะกรรมการกำกับและส่งเสริมการประกอบธุรกิจประกันภัย (คปภ.)  กล่าวว่า  ทางคปภ. ขอแจ้งให้ผู้เป็นเจ้าหนี้ตามสัญญาประกันภัยของบริษัท เอ.พี.เอฟ.อินเตอร์เนชั่นแนล อินชัวรันส์  หรือเจ้าหนี้ที่เคยร้องเรียนกับสำนักงาน คปภ.  ที่ยังไม่ได้ยื่นขอรับชำระหนี้กับผู้ชำระบัญชี ให้รีบนำเอกสารต้นฉบับพร้อมทั้งสำเนาเอกสาร ประกอบด้วย กรมธรรม์ประกันภัย บัตรประจำตัวประชาชน ใบเคลม ใบนัดชำระหนี้ เอกสารอื่นใดที่แสดงถึงมูลหนี้ หนังสือรับรองการจดทะเบียนนิติบุคคล (กรณีเจ้าหนี้เป็นนิติบุคคล) หรือหนังสือมอบอำนาจพร้อมบัตรประชาชน ผู้มอบอำนาจและผู้รับมอบอำนาจ (กรณีไม่สามารถมายื่นได้ด้วยตนเอง) มายื่นคำขอรับชำระหนี้กับผู้ชำระบัญชี ภายในวันที่ 3 มีนาคม 2554 ทั้งนี้ เพื่อไม่ให้เป็นการเสียประโยชน์แก่ประชาชนและผู้เอาประกันภัย  หรือหากมีข้อสงสัยสามารถสอบถามข้อมูลเพิ่มเติมได้ที่ สายด่วนประกันภัย 1186